ঢাকা মেডিক্যাল কলেজ থেকে এমবিবিএস শেষে ১৯৯০ সালে স্বামীর সঙ্গে জার্মানিতে পাড়ি জমান তিনি৷ ইউরোপের দেশটিতে আসার সঙ্গে সঙ্গে অবশ্য চিকিৎসক হিসেবে কাজ শুরু করতে পারেননি৷ বরং আরো তিন বছর অধ্যয়ন করতে হয়েছে স্বপ্ন পূরণের জন্য৷ বর্তমানে চিকিৎসা পেশার তিনটি ক্ষেত্রে বিশেষায়িত ডিগ্রি রয়েছে তাঁর৷ শুধু স্ত্রীরোগ বিশেষজ্ঞ হিসেবেই নয়, জরুরি চিকিৎসক এবং মনোবিজ্ঞানী হিসেবেও কাজ করার অভিজ্ঞতা রয়েছে তাঁর৷